
De  adjumentis  ad  Catullum  emendandam  ,  declarandum ,  il¬ 
lustrandum  adhibitis.  Falsi  crimen  a  Mureto  depulsum.  Fragmen¬ 
tum  Pacuvio  poetae  additum ,  versus  ei  restitutus.  Codex  Catulli 
omnium  antiquissimus  detectus  ,  descriptus.  Adinventi  Catulli  laus 
Guarino  sublata  probabilibus  argumentis.  Hexasticon  ei  perperam 
tributum,  emendatius  editum  in  nonnullis ,  et  explicatum.  Bonius, 
Gambiusqu#  correpti .  Epigramma ,  quantum  novimus ,  antehac 
ing^itupi  Jjlermolai  Barbari  in  Merulam.  Versus  integer  Catullo 
ttppc^  prij^im  additus.  Versus  alter  ex  eodem  sublatus  ,  et  Sereno 
vindicatum  Ausonii  carmen  emendatum.  Quaedam  de  proceleusma¬ 
tico  metro.  Notata  plura  in  Sereni  proceleusmatico  carmine  de  le¬ 
poris  venatu.  Item  alia  multa  quae  lector  videat. 

DIONYSIO  STROCCHIO 

ettea  etc. 


EPISTOLA  J.a 

Catullum,  Dionysi  vir  cl. ,  nunquam  ego 
in  manus  sumo,  quin  mirifici  quadam  volupta¬ 
te  perfundatur  animus  lepbre  captus  poetae  ve¬ 
nustissimi,  cujus  ore  latinae  charites  videntur 
loquutae  quo  tempore  maturuerant  jam  romana 
ingenia,  fructusque  illos  uberrimos  properabant 
edere,  quorum  ergo  Ciceronis,  Caesaris*  Virgi- 
lii  nomina  veremur  et  suspicimus.  Legerfti  ta^s 
men  mihi  versus  ejus  aureolos,  voluptatis  par¬ 
tem  non  exiguam  demit  miseranda  tot  locorum 
jactura,  qui  in  antiquis  membranis  vel  omni¬ 
no  interciderunt,  vel  adeo  superfuerunt  mutili 
ac  mendosi,  ut  omnem  fere  amiserint  elegan¬ 
tiam  .  Huic  sane  calamitati  subvenire  conati 
sunt  eruditi  viri  conjecturis  aptissimis ,  quo¬ 
rum  industria  fcircumferuntur  hodie  illa  carmina 
tam  non  inficete  restituta,  uti  stygmata  ipsa 
graviorum  vulnerum  intuentium  oculos  paene 
fugiant.  Ita  in  signis  marmoreis  factitatum  quo¬ 
tidie  videmus ,  quae  cum  terra  egerit  capite 
manca,  vel  altero  nede ,  scalptoris  utique  ma- 


nu  speciem  integritatis  quandajn  recipiunt,  ek- 
que  fucum  minus  peritis  omnino  faciunt.  At 
enim  solertiores  non  fallunt,  quibus  nova  et  a- 
clulterina  pro  germanis  et  antiquis  venerari  non 
est  animus.  Ego  verd  quae  in  erutis  de  terr& 
signis  fastidiunt  severiores ,  eadem  in  Catullo 
abominor.  Ac  laudo  quidem  tot  virorum  dili¬ 
gentiam  in  eo  i’eparando  allaborantium  :  tamen 
displicet  mihi  sedulitati  eorum  atque  ingenio 
saepe  non  parem  respondisse  fortunam  .  Quapro¬ 
pter  desiderare  soleo ,  ut  eidem  operi  manum 
admoveant  alii  magis  navam  :  summopere  autem 
gaudeo,  quod  sciam  pluribus  abhinc  annis  to¬ 
tum  in  hoc  esse  Pisaurensem  virum  nobilissi¬ 
mum,  eundemque  cl.  Antaldum  Antaldium ,  cu¬ 
jus  virtute  habituros  tandem  nos  esse  confido 
Catullum  si  minus  integrum ,  at  qualem  dum¬ 
taxat  sperare  modo  sinit  temporum  injuria.  Pro¬ 
fecto  effecisti  tu  quoque  ,  mi  Dionysi ,  uti  minus 
dolerein  ,  tu,  inquam,  cujus  ab  ore  animadver¬ 
siones  excepi  multas,  in  poetae  hujus  deprava¬ 
tos  locos,  oppidd  sagaces,,  doctasque  .  Id  causae 
fuit,  cur  ad  haec  ipse  quoque  mei  vires  inge¬ 
nioli  converterem,  tuisque  et  Antaldii  vestigiis  in¬ 
sistens,  impari  gradu ,  eodem  studerem  contende¬ 
re  .  Quocirca  ,  si  negotioso  mihi  per  valitudinem 
liceat  parum  firmam  ,  decrevi  aliquot  ad  te  litteras 
mittere,  nonnullas  ad  Antaldium  nostrum,  ali¬ 
quot  etiam  ad  Paullum  Costam  Comitem,  et  Io- 
annem  Baptistam  Giustium  Equitem,  tui  meique 

amant  Issi  mos,  atque  optimarum  litterarum  eum 
primis  scientissimos ,  quibus  epistolis  quaedam 
in  auctorem  hunc  a  me  observata  vobiscuni 
communicem.  Tibi  autem  priorem  hanc  dedi, 
qua  praefari  ceteris  placet.  Atqui  tunc  amicis¬ 
sime  a  te  mihi  actum  censebo,  quum  universa 
quae  contulero  humaniter  quidem  accipias ,  at 
solerter  intuearis,  libere  judices. 

Primum  de  praesidiis  dicam  ,  quibus  adjutus 
in  hanc  audaciam  veni .  Porrb  sunt  ea  vulgato¬ 
rum  Catulli  carminum  insigniora  quaevis  volu¬ 
mina,  quae  vel  impendio  mihi  comparavi,  vel 
commodata  ab  amicis  accepi ,  vel  in  aliorum  bi¬ 
bliothecis  adivi .  In  iis  autem  plurimi  facio  Ale~ 
ocandri  Guarini  Ferrariensis  Commentarios  ex  ingenio 
Baptistae  patris ,  Venetiis  editos  apud  Georgium 
de  Rusconibus  a.  i52i.  Sane  miror  Doeringii  dili¬ 
gentiam  fugisse  insignem  hunc  librum  ,  in  quo  bo¬ 
nae  frugis  tantum  inveni ,  quantum  vi::  ,  aut  ne 
vix  quidem  in  plerisque  ceterorum  (a) .  Duo 


(a)  Certe  hoc  nomine  eximie  laudatur  a  Scipione 
Maffeio  equite  ,  qui  vol.  2.  =  Storia  di  Verona  ly$2. 
pag.  6.  =5  inquit  „  Tra  le  molte  edizioni  di  quest *  A. 
,,  (  nempe  Catulli )  distintamente  si  celebrano  quella  dei 
„  Vossio  ,  e  quella  di  Gius.  Scaligero ;  ma  per  ve~ 
„  ritd  maggior  obbligo  ha  Catullo  al  Partenio  ,  cite 
,,  prima  vi  pose  mano  ,  ed  ai  Guarini  Battista  che 
,,  V  emendo  ,  e  Alessandro  che  il  comento  ,  benche 
,,  l  edizion  loro  sia  poco  nota  ,  e  poco  anche  da  co — 
3,  loro  ricordata  ,  i  quali  lavorando  poi  intorno  a  qu$+ 

mihi  praesto  sunt  exemplaria  commentariorum 
istorum,  quorum  alterum  autographa ,  ni  fallor , 
Guarini  ipsius  notuit  insigne,  videtur  in  ejus¬ 
dem  libris  fuisse  quamdiu  vixit  (6)  .  Unum  ve— 
r6  prae  innumeris,  quae  me  docuit,  hic  profe- 


„  sto  poeta  ,  assai  se  ne  approfittarono  etc.  ,,  Tamen 
commentariorum  Alexandri  nostri  Fabricius  meminit  ia 
Biblioth.  lat.  lib.  i.  cap,  5.  ,  quos  apertum  est  non  eum 
legisse:  dicit  enim  impressos  Venetiis  a.  i5oo.  cum 
commentariis  Palladii  Fusci  ,  et  Idieron.  Avantii  ,  quod 
a  veritate  procul  abest.  Emendatius  quidem  haec  ha¬ 
bentur  in  ejusdem  Bibliotheca  mediae  et  infimae  aetatis  a 
Mansio  aucta  7.  3.  ,  art.  de  Alexandro  Guarino  ,  ubi  edi¬ 
tio  a.  i52i.  recte  citatur  ex  Biblioth.  Barberind.  Sed 
citant  etiam,  tametsi  perraro  ,  Muretus  ,  Statius;  crebro 
autem  Y ulpius  ,  et  Corradinus  de  Allio  ;  ac  vidisse 
constat  Scaligerum  ,  qui  saepiuscule  videtur  usus  ,  in¬ 
dicto  nomine.  Ceterum  diligentiam  Pantzeri  non  fe-^ 
fellerunt  hi  commentarii ,  qui  meminit  T.  8.  pag.  4^7* 
n.c  1075.  Mentio  quoque  injicitur  eorum  in  Catalogo 
Pinelliano  T.  3.  pag.  i36.  ,  uti  et  apud  Crevennapi 
T.  3.  pag.  1 83. :  tum  apud  Barottum  =2  Memorie  Isto- 
riche  di  letterati  Ferraresi  ediz.  2.1  T.  2.  pag  y/j..  =3 
Quapropter  jure  quis  miretur  de  iis  tacuisse  Clementum  , 
Deburium  ,  Fournierum  ,  Brunetum  ,  Arvoodium  ipsum 
a  Gamba  et  Bonio  auctum.  Quod  ad  Doeringium  attinet, 
Guarinum  is  quidem  praeteriit  in  editionum  indice  ,  sed 
meminit  hac  illae  ,  puto  aliorum,  exscribens  testimonia. 

(&)  Liber  est  in  4*°  parvo  ,  ut  vocant.  Gliartas  ha¬ 
bet  numeratas  prorsa  tantum  parte  CXY. ;  non  numera¬ 
tas  in  fronte  libri  decem  ,  ad  calcfem  quinque.  Postremae 
hae  quinque  chartae  in  quibus  typographica  errata  emea-' 


ram  •  Didici  inde  injurii  carpi  Muretum  v.  cl, 
a  Vossio,  Vulpio  (c),  et  Doeringio  ,  quasi  ver¬ 
sum  a  se  confictum  Pacuvio  tribuerit. 

Est  is  jambicus ,  quem  uti  Pacuvianum  Mu- 
retus  attulit : 

Pro  imperio  sic  Salisubsulus  vestro  excubet : 
ut  hinc  probaret  Salisubsulum  esse  Martem,  de 
quo  mentio  ei  videbatur  esse  apud  Catullum  in 
carmine  xvn.  ad  Coloniam ,  sic  : 

In  quo  vel  Salisubsuli  sacra  suscipiantur  (d)  : 
Atqui  annis  quinque  ante  Muretum  natum  ver¬ 
sus  idem  edebatur  a  Guarino  (e),  ceu  Pacuvia¬ 
nus  ;  atque  adeo  fabulae  titulus  addebatur ,  ex 
qui  sumitur ,  videlicet  Armorum  judicium  (/)  • 


dantur  ,  et  adduntur  nonnulla  ,  desunt  in  altero  exem¬ 
plari ,  ac  videntur  editae,  libro  jam  in  vulgus  prolato, 
ac  partiin  divendito. 

(c)  De  Vulpio  quidem  miror,  Guarinum  enim  sae- 
piiis  citat  ,  certoque  legit .  Ad  hunc  tamen  locum  certo 
non  legit .  Sic  homiuum  etiam  doctissimorum  est  falli , 
ac  non  raro  caecutire  . 

( d )  V.  6.  ,  quem  ita  edidit  veteres  libros  in  hoc 
sequutus. 

(e)  Charta  XVII.  aversa ,  lin.  3o.  =  Ordo  ta¬ 
lis  erit  ,,  in  quo  ,  scilicet  ponte  ,  vel ,  idest  etiam ,  sacra 
,,  Salisubsuli ,  idest  Martis ,  suscipiantur.  Salisubsulus 
w  enim  ,  uti  in  antiquorum  monumentis  reperi  ,  Mars 
,,  a  veteribus  dictus  est :  Pacuvius  in  armorum  judicio : 
,,  pro  imperio  Salisubsulus  si  nostro  excubet.  ,,  = 

(f)  Armorum  judicium  ==  fabula  Pacuvii  notissima 
de  controversi^  inter  Ajacem  et  Ulyssem  a  utri  Achillis 

Porr5  aliquantulam  diversd  dabatur  :  nempe  ita  : 

Pro  imperio  Salisubsulus  si  nostro  excubet . 
Absolvendas  igitur  omnino  Muretus  falsi  crimi¬ 
ne.  Verum  et  jure  fere  postliminii  restituendus 
Pacuvio  versus  ,  quem  neque  Stephanus  edidit  , 
neque  Scriverius,  neque  Amatus,  neque  ceteri  . 
Ad  haec  fabulae  titulus  addendus  ,  quem  Gua- 
rinus  pridem  dederat .  Ac  Muretus  quidem  di¬ 
cendus  hausisse  versum  ex  eodem  Guarino  ,  eum- 
que  dumtaxat  emendasse  ex  ingenio  ,  uti  ad  jam- 
bici  mensuram  revocaret.  Et  sane  sic  a  Mure- 
to  emendatum  summus  ipse  Scaliger  excepit  (g), 
dissimulato,  uti  solet,  Mureti  et  Guarini  nomi¬ 
ne,  unum  animadvertens  simillimum  veri,  spe¬ 
ctasse  verba  haec  ad  finem  prologi  cujusdam ,  ceu 
Plautinum  illud  : 

Ut  vos  item  alias ,  pariter  nunc  vos  Blars  adjuvet . 
Nam  ego  de  fragmenti  auctoritate  dubitandum 
non  ideo  reor  quia  Ferrariensis  edicere  oblitus  sit 
quibus  e  membranis  eduxerit  (li)  .  Nemini  enim 


arma  danda  essent.  Vide  fragmenta  cetera  *  Pacuvianae 
liujus  fabulae  inter  Fragm.  poett.  vett.  latt.  a  Stephano 
collecta  £=s  a.  i564*  pag.  a38.  ,  item  in  Collectaneis  ve¬ 
terum  Tragicorum  ,  Petri  Scriverii.  Lugd.  Batav.  1620. 
pag.  5o.  ,  et  in  Collectioile  Poetarum  latinorum  Pisau¬ 
rensi  T.  4.  pag.  298. 

(g)  Ad  versum  5.  superius  memoratum  Carm.  Ca- 
tulliani  XVII. 

( li)  Eduxit  tamen  e  membranis.  Ait  enim  ,  loc.  cit. 
“  in  antiquorum  monumentis  reperi,  Videant  doctio- 


non  notam  scriptorum  veterum  loca  plurima 
Guarini  aetate  in  lucem  prodiisse  de  gramma¬ 
ticorum  scriptis  excerpta ,  quae  mod6  vel  incu¬ 
ria  perierunt ,  vel  in  bibliothecarum  latebris 
adhuc  delitescunt.  Sic  tanquam  Luciliana  prae¬ 
buerunt  Perottus  in  Martialem ,  ac  Hieronymus 
Columna  in  Ennium  duo  ista  : 

Ructantur  juvenes ,  et  sputis  omnia  foedant: 
item  : 

. ore  salem  expiravit  amarum  : 

quae  hodie  nusquam  reperiuntur  ( i ) .  Ac  Sali- 
subsulum  Guarinus  Martem  interpretatus  est 
non  conjecturi ,  sed  iis  ipsis  docentibus  mem¬ 
branis,  quibus  Pacuvii  versus  continebatur;  id 
quippe  manifeste  monent  allata  a  nobis  Guari¬ 
ni  ipsius  verba  .  Nempe  fuit  insolens  illud  voca¬ 
bulum  ex  i7rl^sroi<;  unum  ,  quo  Mars  in  re  sa¬ 
cri  ,  et  forte  in  Saliaribus  carminibus  appella¬ 
batur :  neque  inepte.  Est  siquidem  vocis  ejus 
facile  vis,  qui  notetur  saliens  subsiliens ,  quod 
de  Marte  concinne  dicitur  in  bello  hac  illae  in¬ 
siliente  illo  impete  ,  quem  poetae  passim  cecinere. 

Praesidiorum  genus  alterum,  quo  sum  usus 


res  ,  num  in  Festum  inciderit  vulgato  ampli  orem  (  quem¬ 
admodum  Perotto  contigisse  videtur ,  quoad  Lucilianum 
versum  mox  adducendum  )  ;  an  e  glossis  hauserit  nunc 
deperditis. 

(0  Lucilium  consule  Dusianae  recensionis.  Sat.  lib* 
iuc.  fragm.  189.  190. 

opportunissimi,  duo  libri  sunt  manu  exarati  e 
bibliotheca  Archigymnasii  nostri ,  Parisiis  nuper 
Bononiam  reducti ^  iique  optimi,  quos  celeberri¬ 
mus,  idemque  linguarum  plurimarum  ad  mira¬ 
culum  callidissimus  losephus  Mezzofantus  me- 
cum  liberalissime  communicavit.  Est  autem  char¬ 
taceus  alter,  sane  recentior,  saeculi,  uti  reor  , 
XVI.,  membraneus  alter,  longe  antiquior,  et 
quantivis  pretii .  Mitto  namque  scripturam  esse 
perelegantem:  verum,  quod  jure  mireris,  ad 
calcem  operis  hoc  legitur  lemma  =  Finivi  anno 
II.  Pont.  Iohannis  XXI 11.  VIII.  Kal.  Aprilis- Rivo- 
alti-Hieronimus  Donatus  Patricius  =  Scribebatur 
igitur  procul  dubio  liber  a.  1412  ineunte  (fc) . 


( k )  Ac  certe  id  summopere  mirum.  IJuit  enim  huc 
usque  doctorum  hominum  sententia,  monente  me  Antal- 
dio  ,  innotuisse  Catullum  post  restitutas  litteras  a.  dum¬ 
taxat  i4^5.  Docuerat  id  Andreas  Scotto  Jesuita  libro  2. 
Observationum  c.  16.  pag.  53.  Narrat  enim  accepisse 
sese  ab  Ant.  Covarruvia  membraneum  quendam  codicem 
a.  1428.  manu  exaratum  Matthaei  Palmerii  v.  cl.,  de  quo 
Fabricium  consule  a  Mansio  auctum  in  Bibliot.  med.  et 
inf.  latinitatis.  Poro  adnotarat  ibi  Palmerius  Catullum 
repertum  esse  primum  a.  memorato  i4a5.,  pessimeque 
acceptum  in  manus  hominum  venisse .  Hinc  Scotto  in¬ 
nixi  putarunt  idem  Apostolus  Zeno  —  Giorn.  de’  lett. 
d’  Italia,  T.  12.  pag.  364-  et  seq.;  ac  =  Dissertazioni 
Vossiane  ,  T.  1.  pag.  228.  et  seq.  =;  Scipio  MafFejus  =2 
Storia  di  Verona  1782.  T.  2.  pag,  6.  =5  Barottus  =2 
Mem.  istoriclie  de’  letterati  Ferraresi  ediz.  2/  T.  2.  pag. 
74*  et  seq.  Vulpius  etq.  Atqui  centum  ab  hinc  annis  am- 

Porrd  suspicari  licet  primum  illum  codicem  Ve¬ 
ronam  advectum,  ac  moti 5  deperditum,  Lon- 
gobardicisq.  litteris  conscriptum  ,  si  Scaligero 
credimus  (/) ,  e  quo  ceteri  omnes  putantur  pro¬ 
fecti,  in  manus  Donati  hujusce  venisse,  adhi¬ 
bitu  mque  esse  ad  id  exemplar  exscribendum  . 
Donatus  quippe  patricio  Venetorum  genere  or¬ 
tus  omnia  Veronae  poterat  (m) . 


pliiis  Catullianus  alter  codex  innotuerat  paullo  antiquior  ; 
Tragurianus  nempe  celeberrimus  ,  a.  1 4a3.  descriptus  ,  in 
quo  narratio  de  coena  Trimalchionis  integra  ex  Petronio 
Arbitro  praeter  Catulli  carmina  continebatur ,  uti  vide¬ 
re  est  apud  Montefalconium  in  Bibliotheca  Bibliothecarum 
T.  2.  pag.  758.  ,  ac  Burmannum  in  Praefat.  ad  Petronii 
Satyricon.  Membranae  tamen  nostrae  notarum  omnium 
antiquissimae  ,  quantum  novi ,  putandae  sunt.  Certe  non 
video  vetustiores  citari  ;  neque  in  L.  codicibus  ,  quos 
consuluit  5  reperire  potuit  aetate  grandiorem  laudatus 
Antaldius*  Ego  vero  facile  ideo  reor  inter  fabulas  aman* 
dandum ,  quod  vulgo  ferunt  de  Catullo  primitus  adin— 
vento,  saeculo  XIV.  ineunte ,  per  Guarinum  Veronensem. 
De  h  oc  autem  perpendenda  quae  infra  dicemus. 

(  l  )  Castigat,  in  Cat.  Tib.  et  Prop.  Parisiis  apudi 
Petissonium  pag.  3. 

(m)  Catullum  ajunt  vulgo  a  Guarino  Veronensi  re¬ 
pertum  ;  cujus  rei  tria  proferunt  testimonia  ,  sane  non 
admodum  gravia.  i.°  Sabellici  verba  ,  quae  in  Dialogo 
de  lat.  linguae  reparatione  ,  ubi  de  Guarino  loqui¬ 
tur  ,  sic  habentur.  =  Et  quod  omnium  operum  illius 
maxime  gratum  fuit  ,  Catullum  municipem  suum  situ  et 
squaliore  confectum  ,  lucemque  ex  diuturnis  tenebris  re - 
formidantem  ita.  abstersit ,  ut  sine  majore  rubore  in 

Sed  alia  sunt,  quae  libri  hujusce  pretium 
augeant.  Charta  est  enim  altera  in  qu&  scribi¬ 
tur  =  Iste  Catullus  est  Francisci  Barbari  Veneti  Pd- 


publicum  exire  non  dubitarit.  =r  Veriim  haec  ,  si  de 
emendatione  intelligimus  ,  clara  sunt  ,  si  de  inventione 
non  item.  Quanquam  licet  ne  de  emendatione  quidem 
credere  homini  non  coaevo  ,  et  cujus  testimonio  plura 
adversantur.  2.0  Volaterrani  dictum,  qui  (  Corament. 
Urban.  Lugd.  ap.  Griphium  i55a.  pag.  )  reper¬ 

tum  sua  aetate  cum  Quintiliano  (hunc  poetam)  scribit, 
sane  leviter  et  perfunctorie.  3.°  Guarino  ipsi  Veronensi 
tributum  Hexasticon  ,  de  quo  infra  disseremus.  Contra 
facit,  quod,  Maffejo  docente,  saeculo  ipso  X.  Catulli  car¬ 
mina  Veronae  extabant ,  quae  ibi  primum  lectitasse  nar¬ 
rat  in  quodam  e  sermonibus  suis  Ratherius  ejus  aetatis 
Veronensis  Episcopus.  At  extabant  quoque  XIV.  saeculo: 
versus  enim  quosdam  inde  citat  duobus  locis  Guilielmus 
Pastrengus  ,  Veronensis  item  Civis  ,  et  Petrarchae  ami¬ 
cus  ab  eodem  Maffejo  memoratus  ,*  ni  versiculos  putes  il¬ 
los  e  grammaticorum  farragine  hausisse  Pastrengum. 
Extabant  etiam  circa  finem  saeculi  illius  ,  vel  circa  ini¬ 
tium  sequentis.  Donati  enim  codex  a.  ut  diximus,  1412. 
conscriptus  ,  lectiones  habet  varias  ad  oram  libri  scri¬ 
ptas  ipsa  Donati  manu ,  praemissa  nota  al.  ,  e  quibus 
colligas  non  uno  codice  in  exscribendo  Donatum  eundem 
esse  usum  ;  nisi  putare  malis  ro  alias  referri  ad  ratio¬ 
nem  alteram  ,  qua  incerta  membranarum  unde  exscripsit 
littera  ,  sinebat  legi  verba  quaedam.  Ergo  nullum  est 
tempus ,  quo  deperditus  dici  potuerit  Catullus.  Demum 
Guarino  perperam  tribui  poetae  nostri  inventionem  in  pri¬ 
mis  ex  eo  mihi  patet ,  quod  istam  avi  laudem  nullo  pa¬ 
cto  tacuisset  Alexander  Guarinus  ejus  nepos  ,  in  suis,  quas 
diximus  ,  expositionibus  in  Catullum ,  Atqui  de  avo  suo 

tricii ,  quo  a  C.  V '.  Ianino  Coradino  suo  donatus  est , 
cum  prius  Ianinus  ipse  ab  honestissimo  ac  cl.  Petro 
Donato  Archiep .  Cretensi  donatus  fuisset  (n)  .  De¬ 
nique  in  ipsa  tabula,  qiict  vetusto  more  liber 
tegitur  legere  est  =  Ego  Herm.  Barbarus  Ma¬ 
gnifici  Domini  Zachariae  divi  Blarci  Procuratoris  Ca¬ 
tullum  hunc  .  .  .  (o)  =5  Vicies  insignibus  dignitate 
et  scientia  viris  fuisse  in  ditione  membranas  hasce, 


licet  saepius  loquatur  ,  magnaque  cum  laude  ,  ac  Bapti¬ 
stae  patris  in  Catullum  merita  omnibus  paginis  ad  cae¬ 
lum  tollat  ,  nusquam  tamen  de  insigni  hoc  Guarini  avi 
invento  mentionem  injicit.  Jure  igitur  de  hoc  dubita¬ 
runt  Maffejus  ,  et  Barottus  cum  aliis  :  unumque  est  quod 
affirmari  satis  tuto  possit  ,  Veronae  primum  exscribi 
caeptum  atque  illustrari  poetam  ,  de  quo  loquimur ,  vel 
XIV.  saeculo  vertente,  vel  XV.  ineunte  ,  quod  amplius 
disputabimus  quum  de  Guarini  Hexastico  sermo  erit. 

( 'n )  Viri  sunt  isti  percelebres  ,  suaeque  aetatis  pri¬ 
mi.  De  Francisco  Barbaro  V.  Fabricium  in  Bibi,  med* 
et  inf.  latin.  lib.  2. ,  Quirinum  Cardinalem  ,  Mazzuchel- 
Ijum,  denique  Rosminum  in  Guarini  Veronensis  vita 
italice  conscripta  ,  vol.  3.  pag.  g.  De  Petro  Donato 
V.  Dictionarium  gallicum  Bibliographie  universelle  etc. 
Observandum  Petrum  Donatum  fuisse  Guarini  Veronen¬ 
sis  discipulum  ,  adeoque  illum  Veronae  habuisse  domi 
suae  .  Fuit  igitur  procul  dubio  hic  liber  in  Guarini  ma¬ 
nibus  ,  ac  vel  isto  nomine  in  summo  pretio  habendus. 

(o)  Est  hic  Hermolaus  Barbarus  alter  ,  Zachariae 
hlius,  Francisci  nepos,  vir  doctissimus,  de  quo  rursus 
Fabricium  lege  in  Bibliotheca  modo  memorata  T.  1 ,  pag. 
17 2.  et  seq. 

quibus  est  etiam  additum  postremo  loco  Epigram¬ 
ma  istud  non  illepidum  : 

Herm.  Barbari  ad  Georgium  Merulam. 
Noster  Villicus  ille ,  quem ,  Georgi , 
jVosti  .*  villicus  ille ,  cui  -puellas 
Famosus  m  . . .  ,  vastitasque  p  . . . . 

Omnes  conciliatque  venditatque  *  ;  *  f .  vcndicatquc 

Ob  quem  tu  viduasque ,  frigidasque 
Solus  saepe  jaces ,  agisque  noctes ; 

Noster  villicus  ille  nuntiavit 
Factum  te  mihi  derepente  summum 
Foetam ,  ac  celebrem ;  simulque  versus 
Noctu  condere  plurimos ,  diuque . 

Gaudete ,  e£  virides  parate  laurus  , 

Colles  euganei ,  diesque  festos 
Tempestivo  agite ,  e£  novo  poetae . 

£u  villula  nostra ,  vi//a  dulcis , 

Flurimum  tibi  gratulamur  omnes , 

In  qua  tam  subiti  exeunt  poetae. 

*  jP..  qui  tam  bona  nuntia  attulisti  *  Tfc  vel  Per 
jVoZns  ,  villice :  nil  quod  apprecemur 
Est  majus ,  quam  uti  te  sequantur  unum 
C....,  unum  cupiant ,  petantque ,  e£  ipsum 
In  solo  Merulam  sinant  grabato 
Versus  concinere ;  u£  dolore  vero  *  *  Alludit  ad  confi- 

Condiscat  miseras  plicare  -voces  ,  legiacoW.  luctura 

Naeniasque  9  elegumque  luctuosum .  quem  ipse  Merula 

in  suis  versibug 
forte  expresserat. 

Ego  verb  codicem  dico  istum  inter  paucis¬ 
simos  diligendum;  cujus  primae  fronti,  recenti 

manu  est  inscriptum  =  Multi  emit  I .  Cii»  Trom~ 
belli  =  quia  nempe  Trombellins  probe  viderat 
libri  dignitatem  .  Atque  utinam  lituras  non  ha¬ 
beret  locis  nonnullis,  quibus  insequentibus  tem¬ 
poribus  scripturae  veteri  ac  germanae  adulte¬ 
rina,  ac  nova  est  superinducta!  Manu  tamen 
prim&  exaratum  continet  etiam  Hexasticon  illud 
celebre : 

Ad  patriam  redeo  longis  a  (p)  finibus  exui : 

Causa  mei  reditus  compatriota  fuit  etc. 

Ruit  ergo  cll.  vv.  Boni,  et  Gambii  (ad  Arwo- 
odium  -  Degli  Autori  Classici  greci  e  latini  Ven. 

T.  2.  pag.  36.  )  sententia  ,  qui  dixerunt  respi¬ 
cere  id  Hexasticon  Andream  Gallum ,  principem 
Ferrariae  typographum  ,  latitantem  sub  iis  ver¬ 
bis  : 

Scilicet  a  calamis  tribuit  cui  Francia  nomen . 

/  ' 


(p)  Sic.  Vulg6  edunt  longis  de  finibus .  Porro  nul¬ 
lus  ei  praecedit  titulus.  E  regione  tertii  versus  ad  oram 
libri  manii  ,  quae  videtur  esse  Francisci  Barbari ,  scri¬ 
bitur  Franciscus  a  calamis  /.  a  brevibus  =  hoc 
est  Franciscus  ,  ut  barbare  ajunt  Secretarius  ,  quod 
explicationem  confirmat  ejus  versus  ,  quam  exhibuit  Lau¬ 
rentius  Pignorius  (symbol.  epistol.  n.°  XVI.).  Versus 
postremus  editur  sic  : 

Cujus  sub  modio  clausa  papirus  erat. 

Jure  igitur  conjecit  Joannes  Antonius  Vulpius  ( com - 
ment.  in  Cat.  pag.  3^5.  Pat.  ap.  Gomin.  1737.  in  4*°) 
quojus  vel  cujus  pro  quovis ,  ut  vulgo  edebatur ,  esse 
legendum  :  quod  et  a  Zeno  est  probatum  ,  et  ab  aliis  . 


quia  nempe  Gallus  consueverit  in  aliis  etiam  e- 
ditis  a  se  libris  hunc  fronti  addere  versiculum.  At¬ 
qui  manifeste  refelluntur  ab  ipsa  epigrammatis 
aetate  in  nostro  codice,  quae  Galli  editiones  prae¬ 
cedit  annis  fere  LX.  Verum  et  refelluntur  ab  anti¬ 
qua  interpretatione  ejus  versas,  quae  ad  mem¬ 
branae  oram  est,  uti  in  nota  (p)  diximus .  Refel¬ 
luntur  tandem,  quia  Gallus  non  eo  versu  sese  ap¬ 
pellabat  in  suis  editionibus,  verum  alio  disti¬ 
cho  ,  quod  sic  est : 

Impressi  Andreas  hoc  opus ,  cui  Francia  nomen 

Tradidit :  ac  Cais  Ferrariensis  ego . 

Praestat  igitur  credere  illud  Epigramma ,  quod 
in  Donati  membranis  a  Guarino  compositum  ne¬ 
quaquam  pronunciatnr ,  doctissimoque  illo  viro 
prorsus  est  indignum  ,  e  manu  esse  barbari  alicujus 
hominis,  Veronensis,  ac  fortasse  ejusdem  illius 
Francisci  a  calamis ,  cujus  opera  a  longis  jinibKS , 
Veronam  sunt  reducta  Catulli  carmina ,  saecu¬ 
lo  ,  ut  puto  XIV.,  quemadmodum  et  Epigram¬ 
matis  ruditas  facile  suadet,  et  harumce  mem¬ 
branarum  vetustas,  in  quibus  reperitur  (q) . 


(<y)  Opinio  fere  haec  est  superius  memorata  Lau¬ 
rentii  Pignorii.  Scilicet  Petrarcliae  forte  temporibus  ,  et 
Pastrenghi,  Franciscus  quidam  scriba,  cujus  officium  era$ 
advenarum  nomina  ad  urbis  portas  notare  ,  homo  bar¬ 
barus  ,  at  bonarum  litterarum  studiosus  ,  dum  peregre 
esset  sub  modio  invenit  laciniosum  Catulli  codicem 
satis  male  habitum  ,  quem  ille  exscripsit ,  ac  Veronam 

Postremb  grammaticos  adivi  quotquot  extant: 
eorum  chartas  excussi :  quae  de  Catullo  memi¬ 
nerunt  in  adversaria  conjeci:  neque  utilitate 
caruit  improbus  hic  labor.  Sum  enim  inde  con- 
sequutus,  uti  Catulliana  quaedam  fragmenta 
editis  carminibus  adderem,  adeoque  integrum 
versum  poematio  illi  dio ,  quod  est  de  Tethidos  , 
Peleique  nuptiis . 

Fecit  ut  id  ultimum  possem  vir  inter  ita- 
Ios  nostrorum  temporum  praestantissimus  Ange¬ 
lus  Majus ,  quum  nobilissima  'Xsl^ctvct  vetustis¬ 
simorum  Virgilii  interpretum  in  vulgus  protu¬ 
lit.  Sic  enim  scholiastes  ignoti  nominis  ad  Aen. 
vers.  80.  lib.  5.  habet  =»  Salve  sancte  parens  =* 
„  Catullus  -  Salvete  Deum  gens  ( sic )  ,  o  bona 
,,  matrum  Progenies  salvete  iterum  (  lacuna  Sancte 
„  parens  iterum  quia  .  .  .  etc.  =  Porro  jam  sen¬ 
ii 


tulit.  In  fronte  autem  illud  appinxit  Hexasticon ,  quod 
postea  in  codices  plerosque  inde  profectos  est  transla¬ 
tum.  Ac  fortasse  quod  illae  Francisci  membranae  in  Gua- 
rini  ditionem  primitiis  venerunt,  ejus  nempe  viri,  quem 
Veronae  bonas  litteras  professum  decebat  maxime  hu¬ 
jusmodi  librum  in  suis  habere  ,  ideo  ,  qui  e  Guarini 
codice  Catullum  exscripserunt,  ejusdem  esse  putaverunt 
senos  illos  versus  antiqui  poetae  carminibus  praepositos. 
Id  certe  veri  mihi  similius  videtur .  Ceterum  verba  ea 
sub  modio ,  possunt  etiam  iieTOiQoQiKwS  accipi  fereque 
biblico  sensu,  quemadmodum  aetatis  ejus  mos  tulit;  uti 
significent  in  tenebris  latuisse  primum  illum  librum  , 
quem  Franciscus  exscripsit.  Certiora  qui  novit  proferat. 

sit  Majus  spectare  haec  ad  poematium  memo¬ 
ratum  :  quare  adnotationem  hujusmodi  subjecit 
t=s  Vide  Catulli  locum  Carminis  63.  23. ,  sed  diver- 
„  sum  :  atqui  codex  evidenter  habet  quod  ego  scri- 
„  psi  *=.  Ego  ver5  acceptum  referens  Majo  no¬ 
stro  hunc  proventum  ita  disputavi . 

Versus,  quos  grammaticus  antiquus  laudat 
eduntur  mod5  sic  : 

Heroes  salvete  Deum  genus ,  0  bona  Mater . 

Vos  ego  saepe  meo ,  vos  carmine  compellabo . 
Quicunque  autem  diligentius  eos  consideret ,  hi¬ 
are  locum  facile  sentiet ,  neque  constare  satis 
belle .  Dico  id ,  quia  minus  opportune  post  t$ 
Deum  genus ,  interponi  videntur  attentius  intu- 
enti  verba  illa,  o  bona  mater ,  quamvis  interpre¬ 
tes  nihil  non  hariolentur  ad  eorum  concinnita¬ 
tem  demonstrandam.  Cur  enim  mater  numero 
singulari ,  quum  sermo  sit  numero  plurali  de 
Heroibus  ?  Certe  quae  huc  afferuntur  minus 
mihi  probantur,  nescio  an  ceteris.  Contra  ex 
antiquis  commentariis  ita  legendum : 

Heroes  salvete ,  Deum  genus ,  o  bona  matrum 
Progenies  salvete  iterum  .  .  . 

Vos  ego  saepe  meo ,  vos  carmine  compellabo  etc. 
quae  ver&  Catulliana ,  et  rotundissima  nemo 
non  videt. 

Abest  utique  hemistichium  ,  cuj  us  loco  la¬ 
cuna  erat  in  codice;  verum  si  quid  video,  nul¬ 
lo  negotio  quae  desunt  reparari  queunt ,  quin 
verbum  ullum  nostro  e  penu  addatur  :  nam  in 

ipsis  grammatici  verbis  plenus  hexameter  occu¬ 
litur  .  Profectd  ausim  contendere  ita  poetam 
scripsisse : 

Heroes  salvete ,  Deum  genus ,  o  bona  matrum 

Progenies  salvete  iterum  ,  salvete  Deum  gens . 

Vos  ego  saepe  meo ,  vos  carmine  compellabo ; 
ubi  rb  salvete  Deum  gens ,  quod  a  grammatico 
semel  ponebatur  ,  iteratd  scriptum  versiculi  men¬ 
suram  aptissime  implet .  Porrd  ita  reapse  esse 
scribendum  momenta  plura  evincunt. 

Ac  primd  hanc  si  lectionem  eligimus  incon¬ 
cinnitas  illa  tollitur,  de  qu&  supra  dictum  est. 
Secundd  multo  evadit  concinnior  postremus  ver¬ 
sus,  in  quo  tum  demum  recte  poeta  dicitur  suo 
saepe  carmine  compellaturus  heroas  ,  quum  al¬ 
teri  jam,  et  alteri  vice,  vel  tertii  compellavit 
eos  duobus  versibus ,  qui  praecedunt .  Ouo  au¬ 
tem  aptiore  modo  impleatur  deficiens  mensura* 
si  haec  ratio  displiceat ,  qua  nostri  nihil  addi¬ 
dimus  ,  unumque  id  permisimus  nobis  ,  uti  ver¬ 
ba  tria ,  quae  scripta  semel  extabant  in  anti¬ 
quis  commentariis,  denuo  scriberentur?  Atqui 
versus  qui  sequitur  ,  iterationem  hanc  fere  ju¬ 
bet.  Verum  jubet  mos  etiam  pervulgatus  ternao 
invocationis  in  re  qualibet  sacr&  (r)  :  jubet 
itidem  ,  vel  suadet  saltem  quaedam  ferm&  ma¬ 
jestas  ,  quam  longe  majorem  locus  acquirit  ita 


(r)  Id  yero  notius  ,  quam  ut  oporteat  pluribus 
docere . 

reparatas.  DenJque  jubet  intervallum  quoque 
vacuum  in  1Y1SS. ,  ubi  ferme  verbis  bisce  locus 
videtur  vel  relictus ,  vel  inscriptus  ,  sed  anti¬ 
qui  lituri,  seu  vetustate  jam  abolitus.  Ac  for¬ 
tasse  ita  olim  interpres  omnino  scripserat  :  ve¬ 
rum  in  postremi  iteratione  uti  maluit  compen¬ 
dio  sic  notans :  s.  d.  g.  quae  litterae  sub  lituri 
sive  lacunet  ,  quam  hic  exhibet  codex  ,  delite¬ 
scunt.  At  haec  viderint,  qui  sese  acutiores  ren- 
tur.  Mihi  de  hoc  disceptandum  non  est  ulte¬ 
rius  (5) .  ^ 


(s)  Addi  tamen  potest  Catullianos  allatos  versus  ita 
forte  legendos,  quemadmodum  presse  ad  codicem  priore 
loco  exhibuimus. 

Heroes  salvete  ,  Deum  genus  ,  o  liona  matrum 

Pi  'ogenies  ,  salvete  iterum . 

Vos  ego  etc. 

Fuit  enim  in  veterum  consuetudine  ,  ut  in  heroico  etiam 
carmine  versus  data  opera  interponerentur  quandoque 
breviusculi  ,  fereque  imperfecti  :  quemadmodum  fecisse  no¬ 
vimus  Virgilium  multis  Aeueidos  locis  .  Ac  novi  probe 
putari  vulgo  imperfectos  in  Aeneide  versus  haberi  dum¬ 
taxat,  quia  Virgilius  poema  illud  absolvere  non  potuit. 
Verum  jure  mea  sententia  recesserunt  ab  hac  opinione 
nonnulli ,  qui  rectius  arbitrantur  industria  boc  fecisse 
poetam  tragicorum  ,  comicorumque  clausulas  imitatum  ; 
sic  ut  habeatur  in  iis  interjectum ,  quod  vere  grammatici 
vocabant  epodon  ferme  lyricum.  Certe  ro  =  Progenies 
salvete  Deum  =  quod  prima  fronte  haexa metri  est  in 
ephthemimeri  subsistentis  fragmentum  ,  plenus  omnino 
est  versus  dactylicus  trimeter  hypercatalectieus ,  fereque 


"  Ad  gfamittaiicos  qtiod  attinet,  animadver-^ 
kim  ab  aliis  jam  est  legi  apud  eos  fragmenta 
ijonnulla  carminum,  quae  hodi&  nusquam  ex- 
tant :  neque  miserandae  hae  relliquiae  nobis 
visae  sunt  minimi  faciendae .  Itaque  patienter 
duxi  colligendas,  quas  tamen  doleo  nimis  esse 
paucas-,  easque  perbreves,  ac  quod  pejusestne 
certb  quidem  Veronensi  poetae  tributas  .  Plures 
enim  extiterunt  Catulli,  quorum  alterum  cum 
altero  grammatistae  ii  crebrb  confuderunt  *  Sio 
multa  haberi  tamquam  e  C.  hoc  Valerio  profe¬ 
cta  jam  ab  aliis  est  monitum  (V)  ,  quae  ver&  sunt 
aut  Q.  Lutatii  Catulli  Mimographi,  aut  aliorum. 
Exemplis  ut  rem  conficiam ,  video  in  iis  poe¬ 
tae  nostro  fortasse  perperam  tribui  proceleusma¬ 
ticum  versum  a  Nonio  in  Properiter  (V)  .  Ita  e  ni  at 
scribit  =*  PROPERITER  *  Catullus .  Animula  mi¬ 
serula  properiter  abit  Ac  tanquam  Catullia- 
num  agnoverunt  Forcellinius  in  lexico  (V) ,  Mu- 


dactylicus  Alemanicus  ,  credo ,  nOn  sine  artificio  htc  a 
Catullo  usurpatus  pro  clausula  ,  quia  poeta  in  duobus 
liisce  versibus  ,  et  altero  qui  praecedit  ,  fere  lyricum  quid 
sonat,  ac  precationem  Ferme  concinere  incipit,  quam 
dycolon  carmen  esse  iiOn  dedecet. 

(t)  V.  Acbillis  Statii  Gomment.  in  Catuli.  Venetiia 
apud  Manutium  i566.  pag.  8.  et  seq. 

( u )  Edit.  Mercerianae  5 1 7.  4*  Genevensis  1622* 
Auct.  Lingiiae  Lat.  776.  i4*  cap.  XI.  n.°  63. 

(' 1 ))  V.  in  Properiter  et  in  Miserulus .  Atqui  in 
Proceleusmaticus  Diomedis  auctoritatem  attulerat  ,  de 
qua  infra  est  dicendum  * 


retus  (V) ,  alii.  Sane  de  hoc  dubitare  fassus  est 
Achilles  Statius,  qui  pronunciavit  (y)  =  Ille 
vero  versus  apud  Nonium  Marcellum  de  indiscre¬ 
tis  adverbiis  „  Animula  etc.  ,  vereor  ut  Catulli  , 
sive  Catuli  sit  antiquioris  *=  At  illum  fugit,  cor¬ 
ruptis  certe  libris  fallentibus ,  iisdem  paene  ver¬ 
bis  afferri  a  Diomede  grammatico,  et  tribui  Se¬ 
reno  poetae .  Sic  enim  habet  (z)  =  Proceleusma¬ 
ticum  metrum  est  quale  fecit  Serenus  „  Animula 
miserula  properiter  obiit  „  =  in  quo  dumtaxat 
mutatum  est  abit  in  obiit ,  minimo  facinore.  Nec  dis¬ 
simulo  aliter  legi  Sereni  versum  in  vulgatis  an¬ 
tiquioribus  libris .  Ita  quippe  tradunt  s=»  Anicula 
tenera  propter  iter  obiit  (aa) ,  quod  omnino  diver¬ 
sum.  Verum  Putschium ,  qui  Diomedis  locum 
edidit  ,  ceu  supra  dedimus  ,  codicibus  usum  esse 
scimus  emendatissimis,  atque  in  Diomede  qui¬ 
dem  optimis  tribus ,  quos  in  praefatione  memo¬ 
rat  :  quare  monuit  =*  Ex  his  codicibus  auctor  ac¬ 
curatissime  emaculatus  est  =s.  Addidit  autem  ,  uti 
scrupulus  omnis  demeretur  =  Nihil  in  textum  re¬ 
cepi  ,  quod  non  in  manu  scriptis  esset ,  aut  e  certis - 


(x)  In  Catullum  ,  Venedis  apud  Aldum  i558.  pag. 
8g.  aversa. 

00  Dp.  cit.  pag.  9. 

(z)  Edit.  Putsch.  5 1 3;  6. 

(1 aa )  In  Fragm.  vett.  poett.  a  Stepbano  collectis. 
Lutetiae  i5 64.  pag.  410*  I tem  in  Collectione  Poet.  Lat. 
Pisaurensi  X.  4.  Pag- 

sima  conjectura .  Sicubi ;  manifesta  labes  erat ,  cui  ne¬ 
que  ex  manuscripto  ,  neque  'vulgato  mederi  poteram , 
scriptam  lectionem  ,  uti  i/i  pluribus  repperi ,  reposui 
ut  quisque  pro  ingenii  dexteritate  exculpat ,  quod  o- 
ptimum  Videbitur  = .  His  autem  praesidiis  fultus 
inquit  denique  =*  Librum  a  capite  ad  calcem  totum 
emendavi ,  ejectisque  spuriis  quae  priorum  temporum 
vanitas  substituerat ,  genuina  in  locum  suum  repo¬ 
sui  =  .  Quis  ergo  jure  de  Putschiana  lectione  du¬ 
bitet  ,  eique  vulgatam  veterem  anteponat  ?  Atqui 
scimus  reapse  in  proceleusmaticis  aliis  lusisse 
Serenum,  cujus  Martianus  Capella  alterum  hunc 
versum  protulit  ( bb ):  ,  -  s 

Perit ,  abit  avipedis  animula  leporis . 

Ego  vero  priorem  locum  posse  huic  aptissimi 
subjici  video :  quocirc^  in  hanc  sententiam  fa¬ 
cile  adducor,  ut  eos  jungere  oporteat,  ac  scri¬ 
bere  continenter  sic : 

Perit ,  abit  avipedis  animula  leporis , 

Animula  miserula  properiter  abiit  : 
quae  concinnissime  cohaerere  nemo  neget.  Ideo 
ad  unum  idemque  poematium  de  leporis  morte 
adeoque  venatu  pertinere  utrosque  jam  viderat 
Hugo  Grotius  in  notis  ad  Capellam :  quod  et  de 
versu  velim  dicere  apud  Atilium  Fortunatia- 
num  (cc)  :  * 

( bb )  Edit:  Grotii  169.  3.  V.  etiam  Gramm.  lat. 
Auct.  Antiquos  -  Edit.  Putsch.  2/^10.  11.,  et  o54^.  36.  , 
et  25g5.  Adde  Stephani  loc.  cit.  pag.  421  ,  et  Collect 
Pisaur.  Iqc.  cit.  ••  •  i 

(cc)  Ed.  Putsch.  2699.  27. 


*  *  *  .  humi 

Caput  inanime  tepet  :  avida  neque  manus 
ac  de  alio  in  fragmento  incerti  scriptoris,  qui 
Censorino  subnectitur  (dd)  : 

Rapite ,  agite  ,  ruite  celeripedes  - 
quos  libenter  Sereno  eidem  tribuerem,  et  cum 
superioribus  copularem ,  si  sineret  quantitas  4 
continenti  sermone  ,  sic  : 

Rapite y  agite ,  ruite  celeripedes:  liumi 

Caput  inanime  tepet :  avida  neque  manus  •  .  . 
abrupta  tamen  subsistente  sententia  sequentiunt 
defectu.  Porrb  quantitas  fortasse  sinit,  si  con¬ 
cedamus  es  in  celeripedes  breviatum ,  vel  ratione 
graecae  originis  verbi ,  quod  est  pes  ,  in  plura¬ 
li  7Tohic,  cum  s  habentis  ,  cus&  ferme  hybrida 
Voce  celeripodes ;  vel  ob  licentiam  '  illi  parem  f 
qu&  Ovidius  inquit: 

•  .  *  insula  tigres  habet  (ce)  : 
magis  etiam  sinit,  ubi  legamus  celere  pede .  Ve¬ 
rum  ne  quid  nimis.  Unum  contendam,  Sereno 
omnino  reddendum  fragmentum,  quod  inter  Ca- 
tulliana  ferebatur:  tieque  hoc  dumtaxat  ob  Dio- 


( dd )  Edit.  Putsch.  2727.  27.;  et  in  Censorio,  edit* 
Havercampiana  a.  1753.  cap.  XV.  pag.  i5r. 

(ee)  Heroidum  epist.  X.  v.  86.  —  Aug.  Taur  in. 
1822.  pag.  198.  Adde  Yossium  in  Aristarcho*  siv<* 
de  Arte  Gramm.  lib.  2.  cap.  3i.  —  Amstel.  1662.  pag* 
270.  ,  et  Mariang.  a  Fano  Benedicti  ,  sive  Scioppium 
in  Auctar.  ad  Gramm,  Phil.  —  Amstel.  i65g.  pag.  76. 

medis  testimonium  ;  sed  praecipue  quia  proce¬ 
leusmaticum  metrum  valde  est  infrequens  apud 
latinos  (ff)  ,  nec  inter  prototypa  metra  recipi- 


(ff)  V.  Jul.  Caes.  Scalig.  Poetic.  lib.  2.  cap.  7.  et 
alibi  —  Antiquiores  nusquam  eo  videntnr  usi.  Primus 
fortasse  latinorum  adhibuit  Serenus  ;  tum  Serenum  imi¬ 
tatus  Ausonius,  qui  in  parentalibus  (XXVII.)  Juliae  Ve¬ 
neriae  amitae  mortem  quatuor  bisce  proceleusmaticis  te¬ 
trametris  catalectis  flevit: 

Et  amita  Veneria  properiter  obiit  (1) 

Cii  i  brevia  mela  (2)  modifica  recino  , 

Cinis  uti  placidula  supera  vigeat  (3) 

Loca  tacita  celeripes  adeat  Erebi . 

Versiculos  etiam  aliquot  ejusdem  generis  ,  nullo 
auctore  ,  citant  grammatici ,  quorum  plerosque  censere 
est  grammaticos  ipsos  in  exemplum  composuisse :  ceu 
illos  apud  Putscliiuin  2046. 

Agite  juvenes  — 

Agite  ,  peragite  ,  juvenes  — 
et  2652.  Id  agite  ,  peragite  celeriter  itinera  —  etc. 
et  2  65i.  Memor  eris  ,  asine  :  moreris  ,  asine  vapulans  — 

quod  in  scholasticos  convicium  facile  censeo. 

Contra  Septimio  Sereno  ex  eodem  de  leporis  ve¬ 
natu  poemate  illud  tribuerem  in  Putschio  2623.,  2546., 
2595. 

Nemus  ave  reticuit  ,  ager  homine  sonat  -- 
intelligendum ,  ni  fallor,  de  venatorum  tumultu,  quo 
territae  aves  tacent ,  reboante  agro  :  tametsi  ad  alia  pa¬ 
riter  transferri  posset;  ex.  gr.  ad  Orpheum  avibus  silen¬ 
tium  indicentem  suis  numeris.  Item  illud  pag.  2679. 

Pecora  rapida  caper  agitat  — 
ni  praestet  legere  rabida .  Est  enim  de  agrestibus  ,  qualia 
fere  cecinit  Serenus :  puta  de  capro  inter  pecora  la¬ 
sciviente  . 


(1)  (lego  abiit) 

(2)  ( f.  melia  ,  vel  me - 
lea ,  vel  melica  ) 

(3)  (addo  in  fine  et) 

tur  (gg);  sed  anapaesticis  fere  accensetur,  qua¬ 
lia  Catuliam  fecisse  nusquam  (  si  ancipitem  hunc 
excipis  locum)  invenias.  Contr&  certo  scimus  iis 
delectatum  Serenum  (7i7i) ;  uti  et  dactylicis  qui- 


Cetera  non  moror  ,  velut  illum  vere  jambicum  tri¬ 
metrum,  ex  aliquo  e  comicis,  ni  grammaticus  ex  ingenio 
protulit ,  solutis  jambis  omnibus  praeter  ultimum  in  tri- 
hrachos : 

Rabere  (sic  enim  lego)  maria  celerivola  dea  sibi  cupit  — 
qualis  fieret  versus  etiam  superius  allatus ,  ita  si  re¬ 
concinnetur  : 

Memor  eris ,  asine  ;  memor  eris  asine  vapulans  — 

Sed  et  jambicus  est  dimeter  in  pyrrhichicum  abiens  eadem 
solutione,  versiculus,  qui  adducitur  pag.  2591. 

Agite  ,  fugite  ,  quatite  Satyri  — 
proindeque ,  nisi  in  grammaticorum  officina  confectus  , 
fortasse  in  dithyrambico  poematio  repertns. 

Demum  pyrrhichicos  ,  sive  proceleusmaticos  me¬ 
morare  haud  dedecet ,  quos  ad  Sereni  ,  Ausoniique  aper¬ 
tissimam  imitationem  dedit  Julius  Caesar  Scaliger  ,  mo¬ 
do  laudatus  (cit.  op.  lib.  2.  cap.  7.)  : 

Animula  vagula  misera  loca  subige  fuga  • 

Q^uid  aliud  aveo  ?  Lacryma  pia  volat . 

Periit  et  abiit  animus :  ut  is  obeat  ibi  , 

Latet  ubi  lapide  gelida  mea  rosa ,  — 

CJti  et  Carmen  integrum  ejusdem  auctoris  in  Cybelen 
et  Sylenum  ,  cujus  initium  est  (op.  cit.  lib.  1.  cap.  48.) 

Modo  citus  ego  pede  celere  magis  ago  numeros : 

Abeoque  ,  Venere  duce  ,  super  alia  loca  volans  etc. 

Uberiora  qui  cupiunt  ,  grammaticos  de  his  consulto ,  et 
ex  professo  agentes  ii  consulant. 

(gg)  Victorini  lib.  2.  Edit.  Putsch.  pag.  i545. 

(Jih )  Diopiedis  lib.  3.  Edit,  Putsch,  pag.  5xi. 

busdam  ,  quae  ipse  dicitur  post  Catullum  natum 
invenisse,  ac  de  patrio  nomine  appellasse  phali - 
sca  ,  facillime  in  proceleusmaticorum  censum  a- 
beuntia  .  Porrb,  ceu  pridem  Iacobus  Nicolaus 
Loensis  (ii)  animadvertit ,  phalisci  reapse  sunt 
allati  versus,  e  dactylis  tribus  compacti,  queis 
jambus  subjicitur  ,  solutis  dactylis  in  proceleu¬ 
smaticos  pedes,  ac  jambo  in  tribrachin ,  oppor¬ 
tunissime,  ut  in  iis,  quibus  ipsa  leporis  occisio 
canitur ,  concitatius  eat  carmen ,  et  ad  affectus 
notandos  aptius .  Ergo  Sereno  reapse  versus  hic 
noster  est  linquendus ,  quem  rationibus  memo¬ 
ratis  haud  puto  a  Catullo  accepisse ,  tametsi 
partem  ejus  dimidiam  utique  a  Sereno  sumpse¬ 
rit  Ausonius  in  eo  pyrrhichico  carmine ,  quod 
ad  imitationem  Septimii  scripsisse  animadverti¬ 
mus  not&  superiori  (ee) . 

Plura  superessent  adhuc  monenda  de  ceteris 
adjumentis,  quae  saxum  hoc  volventibus  nobis 
comparare  studuimus,  at  epistolam  video  cre¬ 
visse  jam  satis.  Supersedendum  igitur  censeo  , 
potiora  fortb  prolaturus  litteris  proximis .  Tu 
cura  ut  valeas  ,  ac  me  pro  viribus  satagentem, 
ut  soles,  ama. 


(*7)  In  Gruteri  Face  artium  Critica  T.  5.  Miscell. 
Epiphill.  lib.  5*  cap.  4»  Pag*  45  *• 

